wickkiey/tamil-wikipedia-chunked huggingface dataset:
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 9 நிபுணப் பயனர்

இவர் மொழியின் உகந்த, துல்லியமான, சரளமான செயற்பாடுகளில் முழுமையான புரிதலுடன் பூரண ஆளுமை பெற்றுள்ளார்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 8 மிகச் சிறந்த பயனர்

அவ்வப்போது முறையற்ற அல்லது துல்லியமல்லாத அல்லது உகந்ததல்லாத பிரயோகங்கள் ஏற்பட்டாலும், இவருக்கு மொழியில் சிறந்த செயற்பாடு ஆளுமை உள்ளது. பழக்கம் இல்லாத சூழ்நிலைகளில் இவர் மொழியைத் தவறாகப் புரிந்து கொள்ளும் நிலை உருவாகலாம்.
சிக்கலான, விரிவான வாதப் பிரதிவாதங்களை நன்றாகக் கையாளுகிறார்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 7 சிறந்த பயனர்

இவருக்கும் சில சூழ்நிலைகளில் அவ்வப்போது வரக்கூடிய உகந்தவையல்லாத, பொருத்தமற்ற பிரயோகங்கள் மற்றும் தவறாகப் புரிந்து கொள்வது போன்றவை இருப்பினும், மொழியின் செயற்பாட்டில் ஆளுமை பெற்றுள்ளார். பொதுவாக, சிக்கலான மொழிப்பாடுகளைக் கையாளக் கூடியவர் மற்றும் விரிவான தர்க்க முறைமைகளைப் புரிந்து கொள்ளக் கூடியவர்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 6 திறன் கொண்ட பயனர்

சில துல்லியமற்ற பொருந்தாத பிரயோகங்களை பயன்படுத்தினாலும், சில சூழல்களில் மொழியைத் தவறாகப் புரிந்து கொண்டாலும், இவருக்கு மொழியில் ஒரு பொதுவான ஆளுமைத் திறன் உண்டு. இவரால் குறிப்பான அறிமுகம் உள்ள சூழல்களில் சிக்கலான மொழியமைப்பைப் புரிந்து கொண்டு பயன்படுத்த இயலும்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 5 அளவான பயனர்

இவருக்கு மொழியில் ஒரளவே ஆளுமை உண்டு. மொழியின் பயன்பாட்டில் பல தவறுகளைச் செய்தாலும், பெரும்பான்மையான சூழல்களில் மொழியின் பொதுவான பொருளைப் புரிந்து கொள்கிறார். இவர் தனது துறையில் தொடர்பு முறைமைகளைக் கையாள இயன்றவராக இருப்பார்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 4 குறைந்த அளவுப் பயனர்

இவரது மொழித் திறன் பழக்கமான சூழல்களுக்கு மட்டுமேயானது. சிக்கலான மொழியமைப்பை பயன்படுத்துவதில் அடிக்கடி பிரச்சினைகளை எதிர் கொள்பவர்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 3 மிகக் குறைந்த அளவுப் பயனர்

மிகவும் பழக்கமான சூழல்களில் மொழியின் பொதுப்படையான பொருளை மட்டுமே புரிந்து கொண்டு பதிலிறுப்பவர்.
இவருக்கு மொழித் தொடர்பு முறிதல் என்பதானது அடிக்கடி நிகழும்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 2 அவ்வப்போது பயன்டுத்தும் பயனர்

பழக்கப்பட்ட சூழல்களில் உடனடி தேவைகளுக்காக பயன்படுத்தும், பிரிந்துபட்ட ஒற்றை வார்த்தைகள் அல்லது சிறிய சூத்திரங்கள் ஆகியவற்றைக் கொண்ட அடிப்படையான தகவல்கள் அன்றி வேறு தொடர்பு எதுவும் மேற்கொள்வது இவரைப் பொறுத்தவரை சாத்தியமில்லாதது.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 1 பயன்படுத்தாதவர்

சில ஒற்றைச் சொற்களைப் பயன்படுத்துவதற்கு அப்பால் மொழியைப் பயன்படுத்தும் திறன் முற்றிலும் அற்றவர்.
# அனைத்துலக ஆங்கில மொழிக்கான தேர்வு முறை

## ஒருங்குக் கூட்டு மதிப்பெண்களின் அளவுகோல்

### 0 சோதனையை மேற்கொள்ளவில்லை

மதிப்பீடு செய்ய இயலும் அளவில் தகவல்கள் அளிக்கப்படவில்லை.
# அனைத்துலக ஆங்கில மொழிக்கான தேர்வு முறை

## உருமாற்று அட்டவணை

கேட்பது மற்றும் படிப்பது ஆகிய தேர்வுகளில் பண்படுத்தப்படாத மதிப்பெண்களை ஒருங்குக் கூட்டு மதிப்பெண்களாக உருமாற்றம் செய்வதற்கு இந்த அட்டவணையைப் பயன்படுத்தலாம். இந்த விளக்க அட்டவணையானது ஒரு வழிகாட்டுதல் மட்டுமே, ஏனெனில், சில சமயங்களில் தேர்வு எத்தனை கடினமாக உள்ளது என்பதைப் பொறுத்து மதிப்பெண்கள் அமைக்கப்படும்.  
| 0.0 |
| --- |
# அனைத்துலக ஆங்கில மொழிக்கான தேர்வு முறை

## தேர்வு நடக்கும் இடங்களும் தேதிகளும்

இந்தத் தேர்வானது ஒவ்வொரு வருடமும் 121 நாடுகளில் 500 இடங்களில் நடக்கிறது; மேலும், உலகிலேயே மிக வேகமாக வளர்ந்து வரும் ஆங்கில மொழித் தேர்வாகத் திகழ்கிறது. 1999 ஆம் ஆண்டு 80,000 ஆக இருந்த இந்தத் தேர்வை எழுதுபவர்களின் எண்ணிக்கையானது 2009 ஆம் ஆண்டில் 1,200,000க்கும் அதிகமாகி விட்டது.  
2007 ஆம் ஆண்டு இந்தத் தேர்வு அதிகளவில் நடைபெற்ற **முதல் மூன்று இடங்கள்** :  
- கல்வி சார்ந்த பிரிவு
- இந்தியா
- ஈரான்
- பாகிஸ்தான்  
ஒவ்வொரு ஆண்டும் 48 தேர்வுத் தேதிகள் வரை கிடைக்கப் பெறுகின்றன. ஒவ்வொரு தேர்வு மையமும், உள்ளூர் தேவைகளைப் பொறுத்து, ஒரு மாதத்திற்கு நான்கு முறைகள் வரை தேர்வு நடத்துகிறது. ஒருவருக்கு முன்னதாக குறைந்த பட்சமாக 90 நாட்கள் மறுதேர்வுக்கான கால இடைவெளி இருந்ததுண்டு. ஆனால் தற்போது அந்தக் கட்டுப்பாட்டை தள்ளுபடி செய்துவிட்டது.
# அனைத்துலக ஆங்கில மொழிக்கான தேர்வு முறை

## உலக அளவில் தேர்வு மதிப்பெண்கள்

### மிக அதிக அளவில் சராசரி மதிப்பெண்களைக் கொண்டுள்ள நாடுகள்

2007வது வருடம் ஐஈஎல்டிஎஸ் தேர்வின் கல்வி சார்ந்த பிரிவில் மிக அதிகமான சராசரி மதிப்பெண்களைப் பெற்ற நாடுகள்: இது கொலம்பியா பல்கலைக் கழக கிராஜுவேட் ஸ்கூல் ஆஃப் ஜர்னலிசம் படிப்பிற்கான தேவை. இந்த அளவு ஒருங்கு கூட்டைத் தேவைப்படுத்தும் ஒரே யூஎஸ் நிறுவனம் இதுதான்.  
ஓஹியோ பல்கலைக் கழகத்தின் மோரிட்ஜ் காலேஜ் ஆஃப் லாவின் தேவையாக ஐஈஎல்டிஎஸ் தனது வலைத்தளத்தில் இட்டிருப்பது 8.5; பள்ளி பட்டியலிடுவது 8.[http://professional.osu.edu/law.asp#eng ]  
எம்ஐடிக்கான குறைந்த பட்ச மதிப்பெண் 7.  
செயிண்ட் லூயி பல்கலைக்கழகத்திற்கான குறைந்த பட்ச மதிப்பெண் 6.
# அனைத்துலக ஆங்கில மொழிக்கான தேர்வு முறை

## உலக அளவில் தேர்வு மதிப்பெண்கள்

### இங்கிலாந்து

வார்விக் பல்கலைக்கழகம் அளிக்கும் சந்தைப்படுத்தல் பற்றிய படிப்பில் அறிவியல் முதுகலைப் பட்டத்திற்குத் தேவைப்படும் அதிக பட்ச ஐஈஎல்டிஎஸ் ஒருங்கு கூட்டு 8.
|-
| கேம்பிரிட்ஜ் பல்கலைக் கழகம்
| 7.0
|-
| கிளாஸ்கோ பல்கலைக் கழகம்
| 6.5 (பொது)/ 7.0 (கலை மற்றும் மானிடவியல்)
|-
| பல்கலைக் கழக கல்லூரி, லண்டன்
| 6.5/7.0/7.5 (யூசிஎல்லின் தனிப்பட்ட ஆசிரியக் குழு/ பிரிவுத் தேவை ஆகியவற்றைப் பொருத்தது)
|-
| இம்பீரியல் காலேஜ் லண்டன்
| 6.5 (7.0 வாழ்க்கை அறிவியல் பிரிவு மற்றும் இம்பீரியல் வணிகப் பள்ளிக்கு)
|-
| எக்சிடர் பல்கலைக் கழகம்
| 6.5
|-
| லிவர்பூல் பல்கலைக் கழகம்
| 6.0
|-
| பிர்மிங்ஹாம் பல்கலைக் கழகம்
| 6.0
|-
| எஸ்ஸெக்ஸ் பல்கலைக் கழகம்
| 5.5
|}
# அனைத்துலக ஆங்கில மொழிக்கான தேர்வு முறை

## உலக அளவில் தேர்வு மதிப்பெண்கள்

### ஜெர்மனி

ஸ்டூட்கார்ட் பல்கலைக்கழகத்திற்கான குறைந்த பட்ச ஐஈஎல்டிஎஸ் தேவை 6.0. பெரும்பாலான ஜெர்மன் பல்கலைக் கழகங்கள் தமது முதுகலை மாணவர்களுக்கான நிர்ணயிக்கும் குறைந்த பட்ச ஐஈஎல்டிஎஸ் தேவை 6.0.
# அனைத்துலக ஆங்கில மொழிக்கான தேர்வு முறை

## உலக அளவில் தேர்வு மதிப்பெண்கள்

### ஹாங்காங்

ஹாங்காங் பல்கலைக்கழகம், ஹாங்காங் சீனப் பல்கலைக்கழகம் மற்றும் ஹாங்காங் நகரப் பல்கலைக்கழகம் ஆகியவற்றில் கற்பிக்கப்படும் சட்டத்தில் முதுகலைச் சான்றிதழ் படிப்பிற்காக விண்ணப்பிப்பவர்கள் குறைந்த பட்சமாக 7.0 வாங்க வேண்டும் என்பது ஹாங்காங் சட்டத்துறைக் கழகத்தின் தேவையாகும்.
# ஒற்றுப் பிழைகள்

**ஒற்றுப் பிழைகள்** என்பவை எழுதும்போது ஏற்படும் சந்திப் பிழைகளே ஆகும். அதாவது வலி மிகும் இடங்களில் மிகாமலும் தேவையற்ற இடங்களில் மிகுந்தும் எழுதப்படுவதாகும். இஃது உரைநடையில் ஒரு சில நேரங்களில் தேவையற்ற குழப்பங்களை உண்டாக்கும். எனவே பொதுவாகத் தமிழில் ஒற்றுப் பிழைகள் இன்றி எழுதுவதே சிறப்பு ஆகும்.  
என்ற நன்னூல் விதிப்படி, நிலைமொழி ஈற்றில் இயல்பாகவும் விதியின் படியும் உயிரெழுத்து வரும்பொழுது வருமொழி முதலில் வரும் வல்லெழுத்து (சிறப்பு விதிகளால் கூறப்படாத இடங்களைத் தவிர்த்து மற்ற இடங்களில்) மிகும். இஃது உயிரீற்றுப் புணரியலில் (நூற்பா.165) இடம்பெறுகிறது.  
**சான்று** :-
1. இயல்பாக உயிரெழுத்து வரல்
::கரும்புக் கட்டு → இங்கு ப்+**உ**=பு ; எனவே உயிரெழுத்து இயல்பாக வந்துள்ளது.  
1. விதியின்படி உயிரெழுத்து வரல்
::மரச் சட்டம் = மரம் + சட்டம்  
என்ற நன்னூல் விதிப்படி நிலைமொழியீற்று **ம்** கெட்டு மர+சட்டம் என்று தொக்கி நின்றது. இதன் பிறகு மேற்குறிப்பிட்ட விதியின்படி வல்லெழுத்து மிகும்.
# ஒற்றுப் பிழைகள்

## வலிமிகும் இடங்கள்

1. அப்படி, இப்படி, எப்படி என்னும் சொற்களின் பின் வலிமிகும்:- அப்படி + கூறினான் = அப்படிக் கூறினான்,இப்படி + சொன்னார் = இப்படிச் சொன்னார், எப்படி + சொன்னார் = எப்படிச் சொன்னார்.
1. ஆய், போய் என்னும் வினையெச்சங்களின் பின் வலிமிகும்:- நன்றாய் + பேசினார் = நன்றாய்ப் பேசினார். போய் + பார்த்தான் = போய்ப் பார்த்தேன்
1. அங்கு, இங்கு என்னும் சுட்டுத் திரிபுப் பெயர்களின் பின் வலிமிகும்:- அங்கு + கண்டேன் = அங்குக் கண்டேன். இங்கு + பார்த்தேன் = இங்குப் பார்த்தேன்.
1. இரண்டாம் வேற்றுமை உருபுக்குப் பின்வரும் வலி மிகும்:- பையை + கொடு = பையைக் கொடு.
1. நான்காம் வேற்றுமை உருபிற்குப் பின்வரும் வலிமிகும்:- சென்னைக்கு + சென்றான் = சென்னைக்குச் சென்றான்.
1. ஓரெழுத்து ஒருமொழியின் பின் வலிமிகும்:- தை + திங்கள் = தைத் திங்கள். பூ + பறித்தாள் = பூப் பறித்தாய்.
1. 'க்கு', 'ச்சு', 'ட்டு', 'த்து', 'ப்பு', 'ற்று' என முடியும் சொற்களின் (வன்றொடர்க் குற்றியலுகரம்)பின் மிகும்:- எடுத்துக்காட்டு, நச்சுப் புகை, தட்டுப்பாடு, பருப்புக் கூட்டு, மாற்றுச் சேலை.
1. 'ங்கு', 'ஞ்சு', 'ண்டு', 'ந்து', 'ம்பு', 'ன்று' என முடியும் சொற்களின் (மென்றொடர்க் குற்றியலுகரம்) பின் பெயர்ச்சொல் வந்தால் மிகும் :- குரங்குத் தலை, பஞ்சுப் பொதி,கூண்டுக் கிளி, மருந்துக் கடை,இரும்புத் திரை கன்றுக் குட்டி, அன்புக் கரங்கள்.(குறிப்பு : வினைமுற்று வந்தால் மிகாது).
# ஒற்றுப் பிழைகள்

## வலிமிகா இடங்கள்

1. எழுவாய்த் தொடரில் வலிமிகாது:- குரங்கு + கடித்தது = குரங்கு கடித்தது.
1. வினைத் தொகையில் வலிமிகாது:- விளை + பயிர் = விளைபயிர்
1. உம்மைத் தொகையில் வலிமிகாது:- செடி + கொடி = செடிகொடி
1. அடுக்குத் தொடரில் வலிமிகாது:- தீ + தீ = தீ தீ
1. இரண்டாம் வேற்றுமைத் தொகையில் வலிமிகாது:- நீர் + குடித்தான் = நீர் குடித்தான்; மாடு + மேய்த்தார் = மாடு மேய்த்தார்
1. நான்காம் வேற்றுமைத் தொகையில் வலிமிகாது:- சென்னை + சென்றான் = சென்னை + சென்றான்
1. 'ங்கு', 'ஞ்சு', 'ண்டு', 'ந்து', 'ம்பு', 'ன்று' என முடியும் சொற்களின் (மென்றொடர்க் குற்றியலுகரம்) பின் வினைமுற்று வந்தால் மிகாது :- கரும்பு தின்றான், குரங்கு பார்த்தது.
# சவ்வாது மலை

ஜவ்வாது மலையின் காட்சி]]  
**நவிர மலை** அல்லது **ஜவ்வாது மலை** என்பது கிழக்குத் தொடர்ச்சி மலையில் கொல்லிமலை, சேர்வராயன் மலை, கல்வராயன் மலையை அடுத்து வரும் மலைத்தொடர் ஆகும். இம்மலைத் தொடர்கள் வேலூர் , திருப்பத்தூர் , திருவண்ணாமலை ஆகிய மாவட்டங்களில் 262 ச.கி.மீ பரப்பில் 250 கி. மீ. சுற்றளவில் அமைந்துள்ளது. இந்த மலைப் பகுதிகளில் சுமார் இரண்டு இலக்கம் மக்கள் வசிக்கின்றனர். இம்மலையின் சராசரி உயரம் 1060 மீட்டரில் இருந்து 1160 வரை ஆகும். இம்மலைத்தொடரில் உள்ள பீமன் அருவியும், திருப்பத்தூர் மாவட்டத்தில் உள்ள காவலூர் வானியல் ஆய்வகமும் முதன்மை சுற்றுலா இடங்களாகும்.
# சவ்வாது மலை

## வரலாறு

சங்க இலக்கியமான பத்துப்பாட்டின் பத்தாவது பாட்டான மலைபடுகடாம் பாடலில் குறிப்பிடப்படும் நன்னன் சேய் நன்னன் என்ற மன்னன் இம்மலையை ஆண்டதாக குறிப்பிடப்படுகிறது. மலைபடுகடாம் இம்மலையை விவரிக்கையில் மழூ வளமும், மூங்கில் செழித்தது நவிர மலை என்று கூறுகிறது. இங்கு காருயுண்டிக் கடவுள் (சிவன்) உறைகிறார் என்றும் குறிப்பிடுகிறது.
# சவ்வாது மலை

## மலையின் இயற்கைவளம்

இம்மலை இயற்கை எழில் கொஞ்சும் காடுகள், நீரோடைகள், அருவிகள் என காண்போரை மெய்மறக்க வைத்துவருகிறது. இம்மலையின் மேல் பீமன் அருவியும், மலையின் வடபகுதியில் அமிர்தி அருவியும், மேற்குப் பகுதியில் ஏலகிரி மலையில் ஜலகாம்பாறை அருவியும் சிறு சுற்றுலா இடங்களாக விளங்கிவருகின்றன.
# சவ்வாது மலை

## ஆறுகள்

இம்மலையிலிருந்து செய்யாறு, நாகநதி, கமண்டல நதி மிருகண்டாநதி ஆகிய ஆறுகள் உற்பத்தியாகின்றன. இம்மலையின் அடிவாரத்தில் படவேட்டிற்கு அருகில் செண்பகத் தோப்பு அணையும் மேல்சோழங்குப்பம் அருகில் மிருகண்டாநதி அணையும் கட்டப்பட்டு அவற்றையும் சுற்றுலா இடமாக தமிழக அரசு மேம்படுத்தி வருகிறது. ஜவ்வாது மலையின் மேல் கோமுட்டேரி என்ற படகு குழாமும், உள்ளது.  
ஜவ்வாது மலைத்தொடர் கிழக்கு மேற்காக உள்ளது . மேலும் வடபகுதி தென்பகுதி என இரண்டாக உள்ளது. போளூர் வட்டம், தென்மாதிமங்கலம் அருகே உள்ள பர்வத மலை சிவன் கோயிலும் படவேடு அருகில் உள்ள கோட்டை வரதர் ஆலயமும் இம்மலைத்தொடரில் அமைந்த சிறப்பு வாய்ந்த கோயில்களாகும். போளூர், செங்கம், சமுனாமரத்தூர், கலசப்பாக்கம், வேலூர், திருப்பத்தூர் வட்டங்களைச்சார்ந்த 200 க்கும் மேற்பட்ட கிராமங்கள் இம்மலைத் தொடரில் அமைந்துள்ளன. இம்மலைவாழ் மக்களில் பெரும்பகுதியினர் மலையாளி என்ற பழங்குடி இனத்தவராவார்கள். இவர்களது முக்கியத் தொழில் வேளாண்மையாகும், இங்கு பழ வகைகள், சாமை, வரகு, தேன், கடுக்காய்,தினை போன்றவை முக்கிய வேளாண்மை உற்பத்திப் பொருட்களாகும். இம்மலையில் மிகச்சிறப்பு வாய்ந்தது சந்தன மரங்களாகும். தற்போது பெரும்பாலான சந்தன மரங்கள் வெட்டப்பட்டுவிட்டன. வனத்துறையின் பாதுகாப்பில் சில மரங்களே காணப்படுகின்றன.
# சவ்வாது மலை

## **ஜவ்வாது மலையின் இரண்டு பகுதிகள்**

1. ஜவ்வாது மலை
1. ஏலகிரி மலை
# சவ்வாது மலை

## ஏலகிரி மலை

#### சுற்றுலாத்தலம்

ஏலகிரி மலை திருப்பத்தூர் மாவட்டத்தில் உள்ள சிறந்த சுற்றுலா தலமாக விளங்குகிறது. இங்கு ஏரி படகு சவாரி, பாரா கிளைடிங் என மனதை கவரும் பொழுதுபோக்கு அம்சங்கள் உள்ளன.
# சவ்வாது மலை

## ஏலகிரி மலை

#### விழாக்கள்

இம்மலையில் ஆண்டுதோறும் மாவட்ட நிர்வாகத்தின் சார்பில் கோடைவிழா ஜூன் அல்லது ஜுலை மாதங்களில் நடைபெறும். இவ்விழாவின்போது இம்மலைவாழ் மக்களின் படைப்புகள், காட்டுப் பொருட்கள், மலர்கள், காய் கனிகள் கண்காட்சி, விளையாட்டுப் போட்டிகள் என விழா சிறப்புற நடைபெறும். இம்மலைக்குச் செல்ல திருப்பத்துரில் இருந்தும், வேலூரில் இருந்தும் பேருந்துகள் இயக்கப்படுகின்றன. யானைகள் மற்றும் வன விலங்குகள் இடர் இருப்பதால் இரவுப் பயணம் தவிர்க்கப்படுகிறது. இம்மலையில் முயல், மான், காட்டெருமை, காட்டுப்பன்றி, குரங்கு, மலைப் பாம்பு, நரி ஆகியன உள்ளன.
# சவ்வாது மலை

## ஜவ்வாது மலை

### இயற்பியல் மையம்

இம்மலையில் காவலூர் என்ற இடத்தில் ஆசியாவின் மிகப்பெரிய தொலை நோக்கியான வைணு பாப்பு வானாய்வகம் அமைந்துள்ளது. இங்கு வானியல் தொடர்பான ஆராய்ச்சிகள் நடைபெற்றுவருகின்றன. இம்மையம் இந்திய வானியற்பியல் மையத்தால் நிர்வகிக்கப்பட்டுவருகிறது. இம்மையத்திலிருந்து வானைக் காண சனிக்கிழமை மட்டும் பொதுமக்களுக்கும் அனுமதி அளிக்கப்படுகிறது.
# சவ்வாது மலை

## சங்க இலக்கியத்தில் சவ்வாது மலை

பத்துப்பாட்டில் ஒன்றான மலைபடுகடாம் என்ற நூலில் நன்னன் சேய் நன்னன் என்னும் குறுநில மன்னன் செங்கண்மாவைத் தலைநகரமாகக் கொண்டு, சேயாற்றங்கரையில் அரசாண்டான் என்றும், அவனுடைய மலையின் பெயர் நவிரமலை என்றும் கூறுகிறது. சவ்வாது மலையில் கிடைக்கக்கூடிய நடுகற்களில் காணப்படும் கல்வெட்டுகளில் "நவிரமலை" குறிப்பிடப்பட்டுள்ளது.தற்போது கிடைத்த இந்த நடுகற்களில் அடிப்படையில் சங்ககாலத்தில் நன்னனின் கோட்டையாக இருந்திருக்கலாம் என்ற நோக்கில் தற்போது மேலும் ஆய்வுகள் தொடர்கின்றன.
# பெரியார்தாசன்

**பெரியார்தாசன்** (இறப்பு: 19 ஆகத்து 2013) சென்னை பச்சையப்பன் கல்லூரியில் நீண்டக் காலம் தத்துவ இயல் பேராசிரியராக பணியாற்றி ஒய்வுப் பெற்றவர். திராவிடர் கழகத்தின் கொள்கையால் ஈர்க்கப்பட்டு நாத்திகராக வாழ்ந்த இவர் தனது இயற்பெயரான சேசாசலத்தை பெரியார்தாசன் என்று மாற்றிக் கொண்டார். சிறந்த மேடைப் பேச்சாளரான இவர் சிசுக் கொலைகள் குறித்த திரைப்படமான கருத்தம்மா என்னும் திரைப்படத்திலும் நடித்துள்ளார். பல தொலைக்காட்சி நிகழ்ச்சிகளில் பங்குக் கொண்டு மக்களின் அபிமானத்தைப் பெற்றவர்.
இவர் 12-3-2010 அன்று ரியாதில் நடைபெற்ற செய்தியாளர் சந்திப்பில் தான் இஸ்லாத்தைத் தழுவியதை அவர் பகிரங்கமாக அறிவித்தார். அவர் இனி தனது பெயர் அப்துல்லாஹ் என்று அறிவித்தார்.  
சில மாதங்களாக உடல் நலக்குறைவால் பாதிக்கப்பட்டிருந்த பேராசிரியர் அப்துல்லாஹ் கல்லீரல் கோளாறு காரணமாக சென்னை சோளிங்கநல்லூரில் உள்ள குளோபல் மருத்துவமனையில் அனுமதிக்கப் பட்டிருந்தார்.  
அவருக்கு தீவிர சிகிச்சை அளிக்கப்பட்டிருந்தும் பலனின்றி 19-08-2013 அதிகாலை 1.25 மணியளவில் மரணம் அடைந்தார். அப்போது அவருக்கு வயது 63.
# பதிவேற்றம் மற்றும் பதிவிறக்கம்

**பதிவிறக்கம்** (*download*) என்பது கணனி வலையமைப்பின் ஊடாக ஒரு கணனிக்கு வேறொரு கணனியில் இருந்து தரவுகளைப் பெற்றுக்கொள்வதைக் குறிக்கும். இத்தகைய பதிவிறக்கங்கள் இணைய வழங்கிகள், FTP வழங்கிகள், மின்னஞ்சல் வழங்கிகளில் இருந்து நடைபெறலாம். பதிவிறக்கம் என்பது இவ்வாறு ஒரு பதிவிறக்க வழங்கப்பட்ட கோப்பை பெறும் செயல்முறை அல்லது பெற்ற ஒரு நிகழ்வைக் குறிக்கும்.  
**பதிவேற்றம்** (*upload*) என்பது பதிவிறக்கத்திற்கு எதிர்மறையான செயற்பாடு. அதாவது எமது கணனியில் இருந்து ஒரு வழங்கிக்கோ அல்லது வேறு ஒரு கணனிக்கோ தரவுகளை அனுப்புதல் அல்லது அனுப்பும் செயன்முறையைக் குறிப்பிடும்.
# பதிவேற்றம் மற்றும் பதிவிறக்கம்

## வெளியிணைப்புகள்

- பதிவேற்ற பதிவிறக்க வேகத்தைப் பரிசோதிக்க
# உன்னால் முடியும் தம்பி

***உன்னால் முடியும் தம்பி*** (*Unnal Mudiyum Thambi*) 1988 ஆம் ஆண்டில் வெளிவந்த தமிழ்த் திரைப்படமாகும். இத்திரைப்படத்தை கே. பாலச்சந்தர் இயக்கியிருந்தார். இப்படத்தில் கமல்ஹாசன், ஜெமினி கணேசன், சீதா, மனோரமா மற்றும் பலர் நடித்திருந்தனர். இதன் பாடல்களை புலவர் புலமைப்பித்தன், முத்துலிங்கம், இளையராஜா ஆகியோர் இயற்றியிருந்தனர்.
# உன்னால் முடியும் தம்பி

## நடிகர்கள்

- கமல்ஹாசன் - உதயமூர்த்தி
- ஜெமினி கணேசன் - பிளாகரி மார்த்தாண்டம்
- சீதா - இலலிதாகமலம்
- மனோரமா - அங்கயற்கண்ணி
- பிரசாத் பாபு - உதயமூர்த்தியின் வாய்பேச முடியாத சகோதரர்
- தாரணி - கமல்காசனின் உடன்பிறந்தவள்
- ரமேஷ் அரவிந்த் - சாருகேசி
- மீசை முருகேசன் - அஞ்சய்யா
- கே. எசு. ஜெயலட்சுமி
- ஜனகராஜ்
- சார்லி
- வி. கே. ராமசாமி - "பிளடி" நாடாளுமன்ற உறுப்பினர்
- நாசர் - மதுக்கடை முதலாளி
- டெல்லி கணேஷ் - அரசியல்வாதி
- வசந்த் - பத்திரிக்கையாளர்
# உன்னால் முடியும் தம்பி

## பாடல்கள்

| எண் | பாடல் | பாடகர்(கள்) | பாடலாசிரியர் |  |
| --- | --- | --- | --- | --- |
| 1. | "அக்கம் பக்கம் பாரடா" | எஸ். பி. பாலசுப்பிரமணியம் | புலமைப்பித்தன் |  |
| 4. | "என்ன சமையலோ" | எஸ். பி. பாலசுப்பிரமணியம், சித்ரா, சுனந்தா | இளையராஜா |  |
| 3. | "இதழில் கதை" | எஸ். பி. பாலசுப்பிரமணியம், சித்ரா | முத்துலிங்கம் |  |
| 4. | "மானிட சேவை" | கே. ஜே. யேசுதாஸ் | புலமைப்பித்தன் |  |
| 5. | "நீ ஒன்று தான்" | கே. ஜே. யேசுதாஸ் | புலமைப்பித்தன் |  |
| 6. | "புஞ்சை உண்டு" | எஸ். பி. பாலசுப்பிரமணியம் | புலமைப்பித்தன் |  |
| 7. | "உன்னால் முடியும் தம்பி" | எஸ். பி. பாலசுப்பிரமணியம் | புலமைப்பித்தன் | } |
# புவிமேலோடுகளின் பட்டியல்

புவி மேலோடுகள் புவிக் கற்கோளத்தின் மிகப்பெரிய பாகங்கள் ஆகும்; புவிப் புறப்பகுதி (earth crust) மேல் மூடகம் (upper mantle) - இவையிரண்டையும் பொதுவாக அழைப்பது கற்கோளம் என்ற பெயரால். ஏறக்குறைய 100 கி.மீ. தடிமன் கொண்ட இவை இரண்டு விதமான பொருள்களால் ஆனவை:
- மாகடல் புறப்பகுதிப் பொருள் (oceanic crust) (அ) சிமா = சிலிக்கன், மெக்னீசியம்.
- கண்ட புறப்பகுதிப் பொருள் (continental crust) (அ) சியால் = சிலிக்கன், அலுமினியம்.  
புவி மேலோடுகள் பின்வரும் வகையானவை:
# புவிமேலோடுகளின் பட்டியல்

## முதன்மை மேலோடுகள்

:* ஆப்பிரிக்க மேலோடு
:* அண்டார்ட்டிக மேலோடு
:* யுரேசிய மேலோடு
:* இந்தோ-ஆசுதிரேலிய மேலோடு
:* வட அமெரிக்க மேலோடு
:* பசிபிக் மேலோடு
:* தென் அமெரிக்க மேலோடு
# புவிமேலோடுகளின் பட்டியல்

## துணை மேலோடுகள்

:* அரேபிய மேலோடு
:* கரீபிய மேலோடு
:* யுவான் ட பியூகா மேலோடு
:* நாசுகா மேலோடு
:* பிலிப்பைன் கடல் மேலோடு
:* சுகோடியா மேலோடு
# தரவுத்தள மேலாண்மை அமைப்பு

**தரவுத்தள மேலாண்மை அமைப்பு** (*Database Management System*, **DBMS** ) என்பது உருவாக்கம் மற்றும் பராமரிப்பு ஆகியவற்றைக் கட்டுப்படுத்தும் ஒரு கணினி நிரல்களின் தொகுப்பாகும், மேலும் கணினியுடன் தரவுத்தளத்தின் பயன்பாடானது ஒரு இயங்குதளமாக அல்லது ஒரு நிறுவனத்துக்கு மற்றும் அதன் இறுதிப் பயனர்களுக்கு பயன்படுகிறது. தரவுத்தள நிர்வாகிகள் (DBAக்கள்) மற்றும் பிற வல்லுநர்களிடம் இருந்து பெற்ற தரவுத்தள முன்னேற்றத்தை பரவலாக அமைப்புகளின் கட்டுப்பாட்டில் இடுவதற்கு நிறுவனங்களுக்கு இது இடமளிக்கிறது. DBMS என்பது ஒருங்கிணைக்கப்பட்ட தரவுப் பதிவுகளின் சேகரிப்பு மற்றும் கோப்புகள் என அறியப்படும் தரவுத்தளங்களில் பயன்படுத்துவதற்கு உதவும் அமைப்பு மென்பொருள் தொகுப்பாகும். இது மாறுபட்ட பயனர் பயன்பாடு நிரல்களை அதே தரவுத்தளத்தில் எளிதாக அணுகுவதற்கு இடமளிக்கிறது. நெட்வொர்க் உருமாதிரி அல்லது தொடர்புசார் உருமாதிரி போன்ற எந்த ஒரு தரவுத்தள உருமாதிரிகளின் வகைகளிலும் DBMSகள் பயன்படலாம். பெரிய அமைப்புகளில், பயனர்கள் மற்றும் பிற மென்பொருளை கட்டமைப்புள்ள வழியில் தரவை சேமிக்கவும் திரும்பப்பெறவும் DBMS இடமளிக்கிறது. கணினி நிரல்களை எழுதி தகவல்களைப் பெறுவதற்கு பதிலாக, வினவு மொழியில் சாதாரணமான வினாக்களை பயனர்கள் கேட்கலாம். இவ்வாறு, பல DBMS தொகுப்புகள் நான்காம் தலைமுறை நிரலாக்க மொழி (4GLகள்) மற்றும் பிற பயன்பாட்டு முன்னேற்றப் பண்புகளை வழங்குகின்றன. இது தரவுத்தளத்திற்கான தர்க்க ரீதியான அமைப்பை குறிப்பிடவும் அணுகவும் பயன்படுகிறது, மேலும் இது தரவுத்தளத்தின் உள்ளேயே தகவல்களை பயன்படுத்துகிறது. தரவு அணுகுவதைக் கட்டுப்படுத்துவதற்கான வாய்ப்பை இது வழங்கி, தரவு ஒருமைப்பாடை செயல்படுத்துகிறது, மேலும் நிர்வாக உடன் நிகழ்வு கட்டுப்படுத்தப்பட்ட, தரவுத்தளத்தையும் புதுப்பிக்கிறது.
# தரவுத்தள மேலாண்மை அமைப்பு

## மேலோட்டப் பார்வை

DBMS என்பது அமைப்பு, சேமிப்பு, மேலாண்மை, மற்றும் தரவுத்தளத்தில் தரவுடைய மீட்பு ஆகியவற்றைக் கட்டுப்படுத்தும் ஒரு மென்பொருள் நிரல்களின் தொகுப்பாகும். DBMSகள் அதன் தரவு கட்டமைப்புகள் அல்லது வகைகளைப் பொறுத்து வகைப்படுத்தப்பட்டு உள்ளன. DBMS, ஒரு பயன்பாட்டு நிரலில் இருந்து தரவின் கோரிக்கையை அனுமதித்து, அந்தக் குறிப்பிட்ட தரவை மாற்றுவதற்கு இயக்க அமைப்புக்கு கட்டளை இடுகிறது. கேள்விகள் மற்றும் பிரதிசெயல்கள் போன்றவை கண்டிப்பாக வடிவத்தைப் பொறுத்து தெரிவிக்கப்படவும் பெறப்படவும் வேண்டும், அவை ஒன்று அல்லது அதற்கு மேற்பட்ட பொருத்தமான வரைமுறைகளை உறுதி செய்கிறது. DBMS பயன்படுத்தப்படும் போது, அமைப்புகளின் தகவல் தேவைகளின் மாற்றத்தைப் போல மிகவும் எளிதாக தகவல் அமைப்புகள் மாற்றியமைக்கப்படுகின்றன. இதில் பழைய அமைப்புக்கு எந்தவிதமான பாதிப்பும் இல்லாமல், தரவின் புதிய வகையை தரவுத்தளத்தில் சேர்க்க முடியும்.  
தரவுத்தள சேவையகங்களான கணினிகள் உண்மையான தரவுத்தளங்களைக் கொண்டுள்ளன, மேலும் இது DBMS மற்றும் அதனுடன் தொடர்புடைய மென்பொருளில் மட்டுமே இயங்குகிறது. தரவுத்தள சேவையகங்கள், வழக்கமாக பன்மைச்செயலகக் கணினிகளாக இருக்கும், இதனுடன் நிலையான சேமிப்புக்காக உயர்தரமான நினைவகம் மற்றும் RAID வட்டு அணிகள் போன்றவை பயன்படுத்தப்படுகின்றன. வன்பொருள் தரவுத்தள துரிதப்படுத்திகள், அதி-வேக அலைவரிசை வழியாக ஒன்று அல்லது அதற்கு மேற்பட்ட சேவையகங்களுடன் இணைக்கப்பட்டு இருக்கும், இவை அதிகப்படியான அளவுகொண்ட நடவடிக்கை செயல்படுத்தப்படும் சூழல்களில் பயன்படுகின்றன. DBMSகள் பெரும்பாலான தரவுத்தள பயன்பாடுகளின் இதயமாக கண்டறியப்படுகிறது. சிலசமயங்களில் DBMSகள், உள்கட்டமைக்கப்பட்ட நெட்வொர்க்கிங் ஆதரவுடன் தனிப்பட்ட பல்பணியாக்கக் கெர்னலின் ஒவ்வொரு பக்கத்திலும் கட்டப்பட்டு இருக்கும், இருந்தபோதும் இந்நாட்களில் இந்த செயல்பாடுகள் இயக்க அமைப்பிலேயே விடப்பட்டு உள்ளன.
# தரவுத்தள மேலாண்மை அமைப்பு

## வரலாறு

மின்னணு கணக்கிடுதலின் தொடக்க நாட்களில் இருந்து தரவுத்தளங்கள் உபயோகத்தில் உள்ளன. பரவலாக மாறுபட்ட தரவுத்தளங்களில் அதன் தேவைக்கேற்ப ஈடுபடுத்தப்படும் நவீன அமைப்புகளைப் போலல்லாமல், பழைய அமைப்புகளின் பெரும்பாலானவை இணங்கு தன்மையின் செலவில் வேகத்தைப் பெறுவதற்காக தனிப்பயன் தரவுத்தளங்களுடன் மிகவும் நெருக்கமாகப் பிணைக்கப்பட்டு இருக்கும். பெரிய நிறுவனங்களில் கணினி வன்பொருளுடன் அதிகமான தரவுத் வரிசைகளுக்கு ஆதரவளிப்பதற்கு மட்டுமே தொடக்கத்தில் DBMSகள் கண்டுபிடிக்கப்பட்டன.
# தரவுத்தள மேலாண்மை அமைப்பு

## வரலாறு

### 1960களின் வழிநடத்துதல் DBMS

கணினிகள் வேகத்திலும் தகுதியிலும் வளர்ச்சி பெற்ற போது, ஏராளமான பொது-நோக்க தரவுத்தள அமைப்புகள் வெளியிடப்பட்டன; 1960களின் இடைப்பகுதியில் அதைப் போன்ற ஏராளமான அமைப்புகள் வணிகரீதியான பயன்பாட்டிற்கும் உயயோகப்படுத்தப்பட்டன. தரத்தின் ஆர்வம் வளரத்தொடங்கிய பிறகு, அதைப்போன்ற ஒரு தயாரிப்பை உருவாக்கியரான சார்லஸ் பேச்மேன் மற்றும் CODASYLஇன் உள்ளிருக்கும் "டேட்டாபேஸ் டாஸ்க் க்ரூப்" இண்டெகரேட்டடு டேட்டா ஸ்டோர் (IDS)ஐ கண்டுபிடித்தனர், இந்தக் குழுவே கோபாலின் உருவாக்கம் மற்றும் தர அளவுப்பாடு போன்றவற்றிற்கு பொறுப்பாகும். 1971 ஆம் ஆண்டில் "கோடசில் அப்ரோச்" என பொதுவாக அறியப்பட்ட அவர்களது தரத்தை வெளியிட்டனர், விரைவில் அதை அடிப்படையாகக் கொண்ட எண்ணற்ற வணிகரீதியான தயாரிப்புகள் கிடைக்கப்பெற்றன.  
கோடாசில்லின் அணுகுமுறையானது, பெரிய நெட்வொர்க்கில் அமைக்கப்படும் இணைக்கப்பட்ட தரவு வரிசையின் "நடைமுறை" வழிநடத்துதலை அடிப்படையாகக் கொண்டது. தரவுத்தளம் முதலில் திறக்கப்படும் போது, நிரலானது தரவுத்தளத்தின் முதல் பதிவை இணைப்புக்கு திருப்பித் தருகிறது, இது தரவின் மற்ற பாகங்களுக்கான சுட்டிகளையும் கொண்டுள்ளது. ஏதாவது ஒரு குறிப்பிட்ட பதிவைக் கண்டுபிடிக்க, தேவையான பதிவு திரும்பக்கிடைக்கும் வரை, நிரலர் ஒரு நேரத்தில் ஒரு சுட்டிகள் என்ற கணக்கில் இதன் வழியாக அடிகளை எடுத்து வைக்க வேண்டும். "இந்தியாவில் உள்ள அனைத்து மக்களையும் கண்டுபிடி" போன்ற சாதாரண வினாக்களுக்கு, நிரலானது பொருந்தும் முடிவுகளைச் சேர்க்க முழுத் தரவு வரிசையிலும் உலவ வேண்டி உள்ளது. இங்கே, முக்கியமாய், "கண்டுபிடி" அல்லது "தேடு" போன்ற எந்த கருத்துப் படிவமும் இல்லை. இது இன்று மிகவும் கடுமையான எல்லையைப் போன்று தோன்றலாம், ஆனால் வரலாற்று காலத்தில் தரவானது பெரும்பாலும் காந்த நாடாவில் சேமிக்கப்பட்ட போது, இதைப் போன்ற செயல்பாடுகள் எந்த வழியிலும் கவனமாய் பார்க்கக்கூடிய வகையில் மிகவும் விலை உயர்ந்ததாக இருந்தது.  
1968 ஆம் ஆண்டில் IBM, *IMS* என்று அறியப்பட்ட அவர்களது சொந்த DBMS அமைப்பைக் கொண்டிருந்தது. IMS என்பது அமைப்பு/360இன் மேல் அப்போலோ நிரலுக்காக எழுதப்பட்ட மென்பொருளின் முன்னேற்றமாகும். IMS பொதுவாக கோடாசில்லின் அதே கருத்துப்படிவத்தைக் கொண்டிருந்தது, ஆனால் கோடாசில்லின் நெட்வொர்க் உருமாதிரிக்கு பதிலாக அதன் தரவு வழிநடத்துதல் உருமாதிரிக்காக கண்டிப்பான படிநிலை பயன்படுத்தப்பட்டது. பிறகு இரண்டு கருத்துப் படிவங்களும், அவை தரவை அணுகும் வழிமுறையின் காரணமாக வழிநடத்துதல்சார் தரவுத்தளஙகள் என அறியப்பட்டன, மேலும் பேச்மேனின் 1973 ஆம் ஆண்டு டூரிங் விருதுக்கு விருதுக் காட்சியளிப்பு *த புரோகிராமர் ஆஸ் நாவிகேட்டர்* ஆக இருந்தது. IMS ஒரு படிநிலைசார் தரவுத்தளமாக தரம் பிரிக்கப்பட்டது. IDS மற்றும் IDMS, CODASYL தரவுத்தளங்களான இரண்டும், CINCOMஇன் TOTAL தரவுத்தளம் ஆகியவை நெட்வொர்க் தரவுத்தளங்களாக தரம் பிரிக்கப்பட்டன.
# தரவுத்தள மேலாண்மை அமைப்பு

## வரலாறு

### 1970களின் முடிவில் SQL DBMS

1970களின் முற்பகுதியில் கோடின் கருத்துப்படிவங்களை ஓரளவு அடிப்படையாகக் கொண்டு **சிஸ்டம் R** ஆக மூலப்படிம அமைப்பில் IBM பணிபுரியத் தொடங்கியது. 1974/5 ஆம் ஆண்டில் இதன் முதல் பதிப்பு தயாரானது, மேலும் பிறகு பல்-அட்டவணை அமைப்புகளின் வேலை தொடங்கியது, இதன் மூலம் தரவு பிரிக்கப்படுவதால், பதிவுக்கான அனைத்து தரவும் (பெரும்பாலான கட்டாயமற்ற தரவுகள்) ஒரு தனி பெரிய "ச்சங்கில்" ஒன்றாய் சேமித்து வைக்கும் தேவை இல்லாமல் போகிறது. பின்னர், 1978 மற்றும் 1979 ஆம் ஆண்டுகளில் வாடிக்கையாளர்களால் பல்-பயனர் பதிப்புகள் பரிசோதிக்கப்பட்டன, அந்த நேரத்தில் நிர்ணயிக்கப்பட்ட வினவு மொழி SQL சேர்க்கப்பட்டது. கோடின் யோசனைகள் அவர்களை கோடாசில்லைவிட இயங்கக்கூடியவர்களாகவும் மேம்பட்டவர்களாகவும் வெளிப்படுத்தின, இது *SQL/DS* என்று அறியப்படும் உண்மையான தயாரிப்புப் பதிப்பான சிஸ்டம் R, மற்றும் பின்னர் *டேட்டாபேஸ் 2* (DB2) ஆகியவற்றை உருவாக்க IBMக்கு ஊக்கமளித்தது.  
வருங்கால வணிகரீதியான வெற்றியைப் பெறப்போகும் அதைப் போன்ற அமைப்புகளை ஏற்றுக்கொண்டு, பலர் INGRES உடன் தங்களை ஈடுபடுத்திக் கொண்டிருந்தனர், மேலும் அவர்கள் வேலையை SQL இடைமுகத்துடன் வணிகரீதியாக மாற்ற தங்களது சொந்த நிறுவனங்களையும் அமைத்தனர். சைபேஸ், இன்ஃபார்மிக்ஸ், நான்ஸ்டாப் SQL மற்றும் முடிவாக இன்கிரெஸ் அதுவாகவே 1980களின் ஆரம்ப INGRES தயாரிப்புக்கு பக்கக் கிளையாக அனைத்தும் விற்பனை செய்யப்பட்டன. மைக்ரோசாப்ட் SQL சர்வர் உண்மையில் சைபேஸ் மற்றும் INGRES இன் மறுகட்டமைப்பு செய்யப்பட்ட பதிப்பாகும். லாரி எலிசனின் ஆரக்கிள் மட்டுமே IBMஇன் சிஸ்டம் R இன் ஆவணங்களை அடிப்படையாகக் கொண்டு ஒரு மாறுபட்ட பின்னலில் இருந்த தொடங்கப்பட்டது, 1978 ஆம் ஆண்டில் இதன் முதல் பதிப்பு வெளியான போது IBM இன் சந்தையை முந்தியது.  
PostgreSQL என தற்போது அறியப்படும் போஸ்ட்கிரஸ் என்ற புதிய தரவுத்தளத்தை உருவாக்குவதற்கு INGRES இல் இருந்து பாடங்களை இடுவதற்கு ஸ்டோன்பிரேக்கர் சென்றார். PostgreSQL முக்கியமாக உலகளாவிய பணி விமர்சன பயன்பாடுகளுக்காக பயன்படுத்தப்பட்டது (பல பெரிய நிறுவனங்கள் மற்றும் நிதி நிறுவனங்கள் செய்வதைப் போல், .org மற்றும் .info டொமெயின் பெயர் பதிவுகள், அவர்களது முதன்மைத் தரவை சேமிக்க பயன்படுகிறது).  
சுவீடனில், கோடின் ஆவணங்களும் படிக்கப்பட்டு, 70களின் இடைப்பகுதியில் இருந்து அப்சலா பல்கலைக்கழகத்தில் மைமர் SQL உருவாக்கப்பட்டது. 1984 ஆம் ஆண்டில், இந்த செயல்திட்டமானது ஒரு சார்பற்ற தொழில் முயற்சியாக ஒன்று சேர்க்கப்பட்டது. 1980களின் முற்பகுதியில், மைமர் பயன்பாடுகளின் அதிக வலிமைக்காக பரிமாற்றத்தைக் கையாளுதல் அறிமுகப்படுத்தப்பட்டது, பின்னர் இந்த யோசனை பெரும்பாலான பிற DBMSஇல் நிறைவேற்றப்பட்டது.
# தரவுத்தள மேலாண்மை அமைப்பு

## DBMS கட்டமைப்புத் தொகுதிகள்

DBMS நான்கு முக்கிய பகுதிகளை உள்ளடக்கியுள்ளது, அவை: மாதிரியமைத்தல் மொழி, தரவு கட்டமைப்பு, தரவுத்தள வினவு மொழி, மற்றும் பரிமாற்ற இயங்குமுறைகள் ஆகும்:
# தரவுத்தள மேலாண்மை அமைப்பு

## DBMS கட்டமைப்புத் தொகுதிகள்

### DBMS இன் பகுதிபொருள்கள்

- **DBMS எஞ்சின்** , பல்வேறு பிற DBMS துணை அமைப்புகளில் இருந்து தர்க்கரீதியான வேண்டுகோளை ஏற்று, அவைகளை இயற்பியல்சார் சமமதிப்புக்கு மாற்றுகிறது, மேலும் உண்மையில் தரவுத்தளம் மற்றும் தரவு அகராதி ஆகியன சேமிப்பு சாதனத்தில் உளதாயிருந்தால் அவற்றை அணுகுகிறது.
- **தரவு வரையறை துணைஅமைப்பு** , பயனருக்கு தரவு அகராதியை உருவாக்க துணை புரிகிறது மற்றும் தரவுத்தளத்தில் கோப்புகளுடைய கட்டமைப்புயை வரையறுக்கிறது.
- **தரவு கையாளுதல் துணைஅமைப்பு** , பயனருக்கு தரவுத்தளத்தில் தகவலை சேர்க்க, திருத்த மற்றும் அழிக்க துணை புரிகிறது, மேலும் மதிப்புமிக்க தகவலுக்காக இதை வினவவும் செய்கிறது. தரவு கையாளுதல் துணைஅமைப்பினுள் இருக்கும் மென்பொருள் கருவிகள், பெரும்பாலும் பயனர் மற்றும் தகவலை உள்ளடக்கி இருக்கும் தரவுத்தளத்திற்கு இடையே முதன்மை இடைமுகமாக உள்ளது. அதன் தர்க்கரீதியான தகவல் தேவைகளை குறிப்பிட பயனரை அனுமதிக்கிறது.
- **பயன்பாட்டு தலைமுறை துணைஅமைப்பு** , பரிமாற்றங்கள்-முனைப்பான பயன்பாடுகளை பயனர்கள் உருவாக்குவதற்கு தேவையான வசதிகளைக் கொண்டுள்ளது. இதன் பரிமாற்றத்தை செயல்படுத்துவதற்கு, பயனர் விரிவான வேலைகளின் வரிசையை செயற்படுத்த வேண்டியுள்ளது. தரவு நுழைவுத் திரைகள், நிரலாக்க மொழிகள், மற்றும் இடைமுகங்களை எளிதாக பயன்படுத்துவதற்கு இது வழிவகுக்கிறது.
- **தரவு நிர்வாக துணைஅமைப்பு** , காப்பு மற்றும் மீட்பு, பாதுகாப்பு மேலாண்மை, வினவு உகந்ததாக்குதல், உடனிகழ்வு கட்டுப்பாடு மற்றும் மாற்று மேலாண்மைக்கான வசதிகளை அளிப்பதால் தரவுத்தளம் முழுவதுமான சூழலை கையாளுவதற்கு பயனர்களுக்கு துணைபுரிகிறது.
# தரவுத்தள மேலாண்மை அமைப்பு

## DBMS கட்டமைப்புத் தொகுதிகள்

### தரவு கட்டமைப்பு

தரவு கட்டமைப்புகள், (செயற்களங்கள், பதிவுகள், கோப்புகள் மற்றும் பொருள்கள்) நிரந்தரமான தரவு சேமிப்பு சாதனத்தில் சேமிக்கப்பட்டுள்ள அதிக அளவான தரவை கையாளுவதற்காக அனுகூலமாக பயன்படுகிறது (அடிக்கடி மாறும் முக்கிய நினைவகத்திற்கு ஒப்பிடுகையில் இது மெதுவான அணுகலைக் கொடுக்கிறது).
# தரவுத்தள மேலாண்மை அமைப்பு

## DBMS கட்டமைப்புத் தொகுதிகள்

### தரவுத்தள வினவு மொழி

ஒரு தரவுத்தள வினவு மொழி மற்றும் ரிப்போர்ட் ரைட்டர், பயனர்களை தரவுத்தளத்தை ஒன்றையொன்று வினவும் விதமாக இடமளிக்கின்றன, மேலும் தரவின் மேல் பயனர்கள் ஆளுமைகளை பொறுத்து தரவை ஆராய்ந்து புதுப்பிக்க இடமளிக்கிறது. இது தரவுத்தளத்தின் பாதுகாப்பையும் கட்டுப்படுத்துகிறது. அதிகாரமில்லாத பயனர்கள் தரவுத்தளத்தை பார்க்க அல்லது புதுப்பிப்பதில் இருந்து தரவு பாதுகாப்பு ஒரு தடுப்பாக செயல்படுகிறது. கடவுச்சொற்களைப் பயன்படுத்தி, பயனர்கள் முழுமையான தரவுத்தளத்தையோ அல்லது உபதொகுப்புகளையோ அணுகுவதற்கு இடமளிப்பது *சப்ஸ்கீமாஸ்* எனப்படுகிறது. எடுத்துக்காட்டாக, ஒரு பணியாளர் தரவுத்தளமானது ஒரு தனிப்பட்ட பணியாளரைப் பற்றிய அனைத்து தரவையும் கொண்டிருக்கலாம், பிற பணியாளர்களால் பணி வரலாறு மற்றும் மருத்துவ தரவை மட்டுமே அணுகுவதற்கு இடமளிக்கப்பட்டு இருக்கும் போது, ஒரு பயனர்களின் குழு பேரோல் தரவை மட்டுமே பார்ப்பதற்கு அதிகாரம் பெற்று இருக்கலாம்.  
ஒரு DBMS, தரவுத்தளத்தில் நுழைந்து அதை புதுப்பிக்கவும், வினவவும் வழிகளை வழங்கினால், இந்தத் தகுதியுடைமையானது தனிப்பட்ட தரவுத்தளங்களை கையாளுவதற்கு இடமளிக்கிறது. எனினும், இது செயல்களின் தணிக்கை சோதனை அல்லது பல்-பயனர் அமைப்பின் அவசியமான கட்டுப்பாடுகளை இது நீக்காமல் இருக்கலாம். ஒவ்வொரு தரவு நுழைவு மற்றும் புதுப்பிக்கப்படும் வினைக்கலுக்காக பயன்பாடு நிரல்களின் தொகுப்பு திருத்தியமைக்கப்படும் போது மட்டுமே இந்தக் கட்டுப்பாடுகள் கிடைக்கப்பெறுகின்றன.
# தரவுத்தள மேலாண்மை அமைப்பு

## DBMS கட்டமைப்புத் தொகுதிகள்

### பரிமாற்ற இயங்குமுறை

தரவுத்தள பரிமாற்ற இயங்குமுறையானது, ஒரேசமய பயனர் அணுகல்கள் (உடனிகழ் கட்டுப்பாடு), மற்றும் தவறுகளின் (தவறு தாங்குதன்மை) விளைவாக தரவு ஒருமைப்பாட்டை உறுதிபடுத்துவதற்காக குறைபாடற்ற ACID உடைமைகளுக்கு உத்தரவாதமளிக்கிறது. மேலும் இது தரவுத்தளத்தில் தரவின் ஒருமைப்பாட்டையும் கவனித்துக்கொள்கிறது. ஒன்றுக்கு மேற்பட்ட பயனர், ஒரே பதிவை ஒரே நேரத்தில் புதுப்பிக்க இடமளிக்காமல் இருந்தால், ஒரு DBMS தரவுத்தளத்தின் ஒருமைப்பாட்டை காப்பாற்ற முடியும். தனித்த இன்டெக்ஸ் கண்ஸ்ட்ரெய்ன்ட்ஸ் வழியாக, DBMS ஒரே மாதிரியான போலி பதிவுகளைத் தடுக்க உதவ முடியும்; எடுத்துக்காட்டாக, ஒரே வாடிக்கையாளர் எண்களை கொண்டு இருக்க முடியாத இரண்டு வாடிக்கையாளர்களைப் (கீ ஃபீல்டுகள்) பற்றி தரவுத்தளத்தில் பதிவு செய்யப்பட்டு இருக்கலாம். அதிகமான தகவலுக்காக (மிகைமை தவிர்ப்பு) பார்க்க ACID உடைமைகள்.
# தரவுத்தள மேலாண்மை அமைப்பு

## DBMS தலைப்புகள்

### தர்க்கரீதியான மற்றும் இயற்பியல்சார் பார்வை

தரவுத்தள மேலாண்மை அமைப்பு, பல மாறுபட்ட பயனர்களுக்கு தரவை பங்கிடவும், மூலங்களை செயல்படுத்தவதற்கான வசதியை வழங்குகிறது. ஆனால் பல்வேறு மாறுபட்ட பயனர்கள் இருந்தால், பல்வேறு மாறுபட்ட தரவுத்தளம் தேவைப்படுகிறது. ஒரு தனிப்பட்ட, ஒருமைப்படுத்தப்பட்ட தரவுத்தளம் பல பயனர்களின் மாறுபட்ட தேவைகளை எப்படி பூர்த்தி செய்ய முடியும் என்பது கேள்வியாக உள்ளது.  
DBMS, தரவுத்தளத்தில் இரண்டு விதமான பார்வைகளை வழங்குவதன் மூலம் இந்த பிரச்சினையை குறைக்கிறது, அவை: ஒரு தர்க்கரீதியான (வெளிப்புற) பார்வை மற்றும் இயற்பியல்சார் (உட்புற) பார்வை ஆகும். தரவுத்தள நிரலின் தர்க்கரீதியான பார்வை/பயனரின் பார்வை, ஒரு வடிவத்தில் விவரிக்கப்படுகிறது, அந்தத் தரவை செயல்படுத்தும் போது அது பயனர் மற்றும் மென்பொருள் நிரல்கள் ஆகியவற்றிற்கு பயனுள்ள விதமாக உள்ளது. அதாவது, தரவுத்தளம் என்றால் என்ன என்பது பற்றி பயனர் சொற்களில் தர்க்கரீதியான பார்வை விவரிக்கிறது. நேரடி அணுகல் சேமிப்பு சாதனங்களில் (DASDs) உண்மையான, இயற்பியல்சார் முன்னேற்பாடு மற்றும் தரவின் இடம் ஆகியவற்றை இயற்பியல்சார் பார்வையைக் கையாளுகிறது. தரவுத்தள வல்லுனர்கள், சேமிப்பு மற்றும் செயல்படுத்துதல் மூலத்தை பயனுள்ள வகையில் எடுத்துக்கொள்ள இயற்பியல்சார் பார்வையை பயன்படுத்துகின்றனர். இதனுடன் தர்க்கரீதியான பார்வை பயனர்கள், தரவை அவர்கள் சேமித்து வைத்துள்ளதில் இருந்து வேறுவிதமாகக் காணமுடியும், மேலும் அவர்களுக்கு இயற்பியல்சார் சேமிப்பைப் பற்றிய அனைத்து தொழில்நுட்ப விவரங்களும் தெரிந்து இருக்கத்தேவையில்லை. அனைத்துக்கும் பிறகு, ஒரு தொழில் பயனர் தகவலை பயன்படுத்துவதில் மட்டுமே முக்கியமாக ஆர்வம் காட்டுகின்றனர், அது எவ்வாறு சேமிக்கப்பட்டுள்ளது என்பதில் அல்ல.  
எடுத்துக்காட்டாக, தரவில் ஒரே ஒரு இயற்பியல்சார் பார்வை மட்டுமே இருந்தாலும், முடிவில்லாத மாறுபட்ட தர்க்கரீதியான பார்வைகள் இருக்க முடியும் என்பது DBMS இன் ஒரு பலமாக உள்ளது. இந்த சிறப்பம்சமானது, தொழில்நுட்ப, செயல்படுத்துதல் பார்வைமுனையிலிருந்து காண்பதைக் காட்டிலும், அதிகமாக தொழில்-சார்ந்த வழிகளில் தரவுத்தளத் தகவலை காண்பதற்கு பயனர்களுக்கு துணைபுரிகிறது. இவ்வாறு தர்க்கரீதியான பார்வையானது பயனர் தரவைக் காணும் வழியைக் குறிப்பிடுகிறது, மேலும் இயற்பியல்சார் பார்வையானது இயற்பியல் சார்ந்து தரவு சேமிக்கப்படும் மற்றும் செயல்படுத்தப்படும் வழியைக் குறிப்பிடுகிறது...
# தரவுத்தள மேலாண்மை அமைப்பு

## DBMS தலைப்புகள்

### உயர்-தரவு களஞ்சியம்

உயர்தரவு என்பது தரவை விவரிக்கும் தரவாகும். எடுத்துக்காட்டாக, தரவுத் தொகுப்புகளில் அனுமதிக்கப்பட்டு இருக்கும் இயற்பண்புகளைப் பற்றி விளக்கப்படும் பட்டியல் "உயர்-தகவல்" என அழைக்கப்படுகிறது.
இந்த உயர்-தரவானது, தரவைப் பற்றிய தரவு எனவும் அழைக்கப்படுகிறது.
# தரவுத்தள மேலாண்மை அமைப்பு

## DBMS தலைப்புகள்

### தற்கால போக்குகள்

1998 ஆம் ஆண்டில், தற்காலத் தரவுத்தள மேலாண்மை பிரச்சினைகளைத் தீர்க்க புதிய பாணி தரவுத்தளங்கள், தரவுத்தள மேலாண்மைக்குத் தேவையாக இருந்தது. தரவுத்தள மேலாண்மையின் பழைய போக்குகள் மிகவும் சிக்கலானதாக மாறியுள்ளதாகவும், மேலும் அதற்காக தானே இயங்கும் உள்கட்டமைப்பு மற்றும் மேலாண்மை தேவையாக இருப்பதாகவும் ஆராய்ச்சியாளர்கள் கருதுகின்றனர் . சுரஜித் சவுத்ரி, ஜெர்ஹர்டு வெய்கும் மற்றும் மைக்கேல் ஸ்டோன்பிரேக்கர், ஆகியோர் தரவுத்தள மேலாண்மை அமைப்புகளின் கருத்தில் உயிர்த்துடிப்புள்ள வகையில் விளைவுகளை உண்டு செய்த முன்னோடிகள் ஆவர் . தரவுத்தள மேலாண்மைக்கு மிகவும் தரமான அணுகல் தேவையென அவர்கள் நம்பினர், மேலும் பல்வேறு பயனர்களுக்கு பல குறிப்பீடுகள் தேவையாக இருப்பதாகவும் உணர்ந்தனர் . இதிலிருந்து இந்தத் தரவுத்தள மேலாண்மையின் புதிய முன்னேற்ற செயல்பாடிற்கு தற்காலத்தில் நமக்கு எல்லையில்லாத சாத்தியக்கூறுகள் உள்ளன. தரவுத்தள மேலாண்மையில் “ஒரேமாதிரியாக நிலைத்திருக்கும் உட்பொருள்கள்” அதிக காலத்திற்கு நிலைத்திருப்பதில்லை . பயனர்களின் தனிப்பட்ட தேவைகளை பூர்த்தி செய்ய பல்வேறு தீர்வுகள் உருவாக்கப்பட்டுள்ளன. எண்ணற்ற தரவுத்தள விருப்பத்தேர்வுகளின் முன்னேற்றமானது தரவுத்தள மேலாண்மையில் நெகிழ்வுள்ள தீர்வுகளை உருவாக்கியுள்ளது.
இன்றைய நாளில் தரவுத்தள மேலாண்மையானது பல வழிகளில் தொழில்நுட்ப உலகை பாதித்துள்ளது என்பது நாம் அனைவரும் அறிந்ததே. அடைவுச் சேவைகளுக்கான நிறுவனங்களின் உரிமையானது, நிறுவனங்களின் வளர்ச்சிக்கு முக்கிய தேவையாக மாறியுள்ளது. தொழில்களில் இப்போது அடைவுச் சேவைகளை பயன்படுத்த முடிகிறது, அது அவர்களது நிறுவனத் தகவலுக்கான உடனடித் தேடல்களை வழங்குகிறது . செல்லிடச் சாதனங்களில் பயனர்களின் தொடர்புத் தகவலை மட்டுமே சேமித்து வைக்கமுடியும் என்பது மட்டுமல்ல, இது பெருமளவான வசதிகளைக் கொண்டு அதிகப்படியான வளர்ச்சியைக் கொண்டுள்ளது. மொபைல் தொழில்நுட்பத்தில் கணினிகளால் பயன்படுத்தப்படும் பெருமளவு தகவலை பதுக்கிவைக்க முடியும், மேலும் இந்த சிறிய சாதனங்களில் அவற்றை திரையிடவும் முடியும் . தரவுத்தள மேலாண்மையுடன் வலைத் தேடல்கள் பாதிக்கப்பட்டு உள்ளன. தேடு பொறி வினவுகளால் வேர்ல்ட் வைடு வெப்பினுள் தரவை கண்டுபிடிக்க முடியும் . டேட்டா வேர்ஹவுசிங் போன்ற கண்டுபிடிப்புகளில் இருந்து விற்பனையாளர்களும் ஆதாயமடைந்தனர். இந்த நிறுவனங்கள், அவர்களது தொழிலினுள் செய்யப்பட்ட வாடிக்கையாளர் பரிமாற்றத்தைப் பதிவு செய்ய முடியும் . வலை-தொழில் உலகினுள் ஆன்லைன் பரிமாற்றங்கள் மிகவும் பிரபலமாக மாறியுள்ளது. நுகர்வோர்கள் மற்றும் தொழில்களால் நிறுவன வலைத்தளங்களில் பாதுகாப்புடன் பணத்தைக் கட்ட முடிகிறது. தரவுத்தள மேலாண்மையின் வளர்ச்சியில்லாமல் இந்த நவீன முன்னேற்றங்கள் அனைத்திற்கும் சாத்தியமில்லை. அனைத்து செயல்பாடுகள் மற்றும் தரவுத்தள மேலாண்மையின் தற்காலப் போக்குகள் இருந்தபோதும், எப்போதுமே தனிக் குறிப்பீடுகளாக புதிய கண்டுப்புகள் மற்றும் அதன் வளர்ச்சி தேவையாக உள்ளது.
# தரவுத்தள மேலாண்மை அமைப்பு

## எடுத்துக்காட்டுகள்

- அடபஸ்
- அடாப்டிவ் சர்வர் எண்டெர்பிரைஸ்
- ஆல்ஃபா ஃபைவ்
- ப்ளாக்ரே
- கசண்டிரா
- கம்ப்யூதிங்க்'ஸ் வியூவைஸ்
- CSQL
- டஃப்போடில் DB
- டேட்டாஈஸ்
- டிபேஸ்
- db4o
- ஃபைல்மேக்கர்
- பையர்பேர்ட்
- IBM DB2
- IBM IMS
- IBM யூனிவெர்ஸ்
- இன்கிரெஸ்
- இன்ஃபோப்ரைட்
- இன்ஃபோமிக்ஸ்
- இண்டெர்சிஸ்டம்ஸ் கேச்
- கெக்ஸி
- WX2  
- லிண்டர் SQL RDBMS
- லோட்டஸ் அப்ரோச்
- மார்க் லாஜிக்
- மைக்ரோசாப்ட் அக்செஸ்
- மைக்ரோசாப்ட் SQL சர்வர்
- மைக்ரோசாப்ட் விசுவல் ஃபாக்ஸ்புரோ
- மோனெட்DB
- மையெசுக்யூயெல்
- ஓப்பன்லிங்க் விர்ச்யூசோ
- ஆம்னிஸ் 7
- ஓப்பன்ஆபிஸ்.org பேஸ்
- ஆரக்கிள் தரவுத்தளம்
- பார்ஆச்செல்
- போஸ்கிரெஸ்குயெல்
- புரோகிரெஸ்
- SQL எனிவேர்
- SQLite
- டெராடேட்டா
- யுனிசிஸ் OS 2200 தரவுத்தளங்கள்
- வெர்டிகா அனலிடிக் தரவுத்தளம்
# விக்கிப்பீடியா:உங்களுக்குத் தெரியுமா/சனவரி 17, 2010

- தமிழ்நாட்டின் மாநில மலர் **காந்தள்** (Glory lily), மரம் **பனை**, பறவை மரகதப்புறா.
- அமெரிக்க ஐக்கிய நாடுகளின் நிலவியல் அளவீட்டு அமைப்பின் ஆய்வுகளின் படி ஆண்டொன்றுக்கு ஏறக்குறைய 60 குறிப்பிடத்தக்க **நிலநடுக்கங்களும்** 19 முக்கிய பெரிய நிலநடுக்கங்களும் ஏற்படுகின்றன.
- சிலேபி என்று பொதுவாக அழைக்கப்படும் **திலாப்பியா** வகை மீன் ஆப்பிரிக்காவிலிருந்து தான் பிற நாடுகளுக்கு கொண்டு செல்லப்பட்டது.
- லூதியானாவில் தான் இந்தியாவிலேயே அதிகளவில் **மெர்செடிஸ்** மகிழுந்து வைத்திருப்பவர்கள் உள்ளனர்.
- உலகின் விருப்பமான பழம் **தக்காளி**. தக்காளி 60 மில்லியன் டன் உற்பத்தியாகிறது; இது அடுத்த இடத்தில் உள்ள வாழைப்பழத்தை விட 16 மில்லியன் டன் அதிகம்.
# இந்தியாவில் பொறியியல் கல்லூரிகள்

இந்தியாவில் பொறியியல் கல்லூரிகள் அகில இந்திய தொழில்நுட்பக் கல்விக் குழுவின் அனுமதி பெற்று அந்தக் கல்லூரி இடம் பெற்றுள்ள மாநில அரசுகளின் கட்டுப்பாட்டிலுள்ள பல்கலைக்கழகங்களுடன் இணைக்கப்பட்டு பல்கலைக்கழக விதிகளின்படி பாடத்திட்டங்களையும், அதற்கான தேர்வுகளையும் நடத்துகின்றன. இந்தப் பொறியியல் கல்லூரிகள் மூன்று விதமாகப் பிரிக்கப்பட்டுள்ளன. அவை  
1. அரசுப் பொறியியல் கல்லூரிகள்
1. அரசு உதவி பெறும் பொறியியல் கல்லூரிகள்
1. சுயநிதி பொறியியல் கல்லூரிகள்
# இந்தியாவில் பொறியியல் கல்லூரிகள்

## அரசுப் பொறியியல் கல்லூரிகள்

மாநில அரசால் நிறுவப்பட்டு, மாநில அரசு நிர்வாகத்தால் நடத்தப்பட்டு வரும் பொறியியல் கல்லூரிகள் அனைத்தும் அரசுப் பொறியியல் கல்லூரிகள் என்று அழைக்கப்படுகிண்றன.
# இந்தியாவில் பொறியியல் கல்லூரிகள்

## அரசு உதவி பெறும் பொறியியல் கல்லூரிகள்

தனியார் அமைப்புகளால் நிறுவப்பட்டு, மாநில அரசு நிதியுதவியுடன் மாநில அரசின் கட்டுப்பாடுகளுக்குட்பட்டு நடத்தப்பட்டு வரும் பொறியியல் கல்லூரிகள் அனைத்தும் அரசு உதவி பெறும் பொறியியல் கல்லூரிகள் என்று அழைக்கப்படுகிண்றன.
# இந்தியாவில் பொறியியல் கல்லூரிகள்

## சுயநிதிப் பொறியியல் கல்லூரிகள்

தனியார் அமைப்புகளால் நிறுவப்பட்டு, மாநில அரசின் நிதியுதவி பெறாமல் மத்திய, மாநில அரசின் கட்டுப்பாடுகளுக்குட்பட்டு நடத்தப்பட்டு வரும் பொறியியல் கல்லூரிகள் அனைத்தும் சுயநிதிப் பொறியியல் கல்லூரிகள் என்று அழைக்கப்படுகிண்றன.
# திருக்குறள் வீ. முனிசாமி

**திருக்குறள் வீ.முனுசாமி** (*Thirukkuralar V. Munusamy*, 26 செப்டம்பர் 1913 - 4 சனவரி 1994) ஒரு தமிழ்நாட்டுத் தமிழறிஞர் மற்றும் அரசியலர் ஆவார். *உலகப் பொதுமறை* என அறியப்படும் *திருக்குறள்* குறித்து வகுப்புகள், தொடர் சொற்பொழிவுகள் ஆகியவற்றைத் தமிழ்நாட்டின் பல பகுதிகளில் நடத்தினார். இந்திய நாடாளுமன்றத்தின் முதலாவது மக்களவையில் (1952-1957) திண்டிவனம் தொகுதிக்கான உறுப்பினராக ஏ. செயராமன் என்பவருடன் இணைந்து பணியாற்றினார்.
# திருக்குறள் வீ. முனிசாமி

## வாழ்க்கைக் குறிப்பு

தமிழ்நாட்டின் விழுப்புரம் நகரை அடுத்த தோகைப்பாடி என்ற ஊரில் வீரம்மாள் - அ. வீராசாமி இணையரின் மகனாக 26 செப்டம்பர் 1913 அன்று பிறந்தார் முனிசாமி. திருச்சியிலுள்ள தூய சூசையப்பர் உயர்நிலைப் பள்ளியில் பள்ளிப்படிப்பை முடித்தார். பின்னர் திருச்சி தூய சூசையப்பர் கல்லூரியில் பயின்று பொருளியலில் இளங்கலைப் பட்டம் பெற்றார். சென்னை சட்டக்கல்லூரியில் பயின்று சட்ட இளவர் பட்டம் பெற்றார். 1943ஆம் ஆண்டில் தமிழ் வித்துவான் புகுமுக நிலையில் தேறினார்.
# திருக்குறள் வீ. முனிசாமி

## பதிப்பித்த நூல்கள்

1. திருக்குறள் மூலம்
# திருக்குறள் வீ. முனிசாமி

## இயற்றிய நூல்கள்

1. அகமும் புறமும்
1. அவள் சிரித்த சிரிப்பு
1. இன்பத்தோட்டம்
1. இன்பம் தரும் இன்பம்
1. உலகப் பொதுமறை திருக்குறள் உரைவிளக்கம்
1. ஏன் இந்த வாழ்வு
1. வடலூரும் ஈரோடும்
1. வள்ளுவர் உள்ளம்
1. வள்ளுவர் ஏன் எழுதினார்
1. வள்ளுவர் காட்டிய வழி
1. வள்ளுவர் காட்டும் வாழ்க்கைப்பாதை
1. வள்ளுவரைக் காணோம்
1. வள்ளுவர் குறளும் ஈ.வெ.ர. வாழ்க்கையும்
1. வள்ளுவர் வழிப்பயணம்
1. வள்ளுவர் பூங்கா
1. வள்ளுவரும் பரிமேலழகரும்
1. வள்ளுவரும் பெரியாரும்
1. திருக்குறள் அதிகாரவிளக்கம்
1. திருக்குறள் இன்பம்
1. திருக்குறள் உரைவிளக்கம்
1. திருக்குறள் காமத்துப்பால் பொழிப்புரை
1. திருக்குறளாரின் சிந்தனைகள்
1. திருக்குறளில் நகைச்சுவை
1. திருவள்ளுவரும் திராவிடக்கொள்கையும்  
இவற்றுள் உலகப் பொதுமறை திருக்குறள் உரைவிளக்கம் என்னும் நூல் அவருக்கு அழியாப்புகழைக் கொடுத்தது. இதுபோன்ற விளக்க நூல் இதுவரை திருக்குறளுக்கு வெளிவரவில்லை என்ற சிறப்பைப் பெற்றது.
# திருக்குறள் வீ. முனிசாமி

## பட்டங்கள்

தமிழ்மறைக்காவலர், திருக்குறள் கேசரி, முப்பால் வித்தகர், திருக்குறள் இரத்தினம், நகைச்சுவை இமயம் என ஏராளமான பட்டங்கள் உலகத் தமிழர்களால் வழங்கப்பட்டன. ஆனாலும், 1951, ஜனவரி 23 இல் குடந்தை மாநகரில் உடையார்பாளையம் குறு நிலமன்னர் கச்சியுவரங்க காளாக்க தோழ உடையார் முதன் முதலில் அளித்த பட்டமான "திருக்குறளார்' எனும் பட்டமே இவருக்கு வாழ்நாள் முழுவதும் தொடர்ந்தது.
# திருக்குறள் வீ. முனிசாமி

## குடும்பம்

1939-இல் திருச்சியைச் சேர்ந்த பாலசுப்பிரமணியர் மகளார் ஞானம்பாள் என்பவரை மணந்தார் முனுசாமி . இவர்கள் (1) குமரகுருபரன், (2)பாலசுப்பிரமணியன், (3) தேவிகுமாரி, (4) கோபிநாதன், (5) ஞானசூரியன், (6) திலகர், (7)ரேவதி, (8) தேவகுரு என்னும் சுந்தரராஜன் என்னும் 5 ஆண்களையும் 2 பெண்களையும் பெற்றார் .
# திலாப்பியா

**திலாப்பியா** (*Tilapia*) ஆப்பிரிக்காவில் தோன்றி, உலகில் மிதமான மற்றும் வெப்பமான தட்பவெப்ப நிலை நிலவும் அனைத்து இடங்களிலும் பரவலாக காணப்படும் மீனினமாகும். நன்னீரில் இயற்கையாக வாழும் இம் மீன் உவர் நீரிலும் வாழ வல்லது. மீன் வளர்ப்பு (aquaculture) முறையின் மூலம் தற்பொழுது (2010) ஆண்டொன்றுக்கு இவ்வகை மீன்கள் சுமார் 27 இலட்சம் (2,700,000) டன்கள் உற்பத்தி செய்யப்படுகின்றன.
# திலாப்பியா

## பெயரும், மூலமும்

திலாப்பியா என்று அழைக்கப்படும் மீன் வேறு விதங்களிலும் தமிழில் அழைக்கப்படுகின்றது. திலேப்பியா, சிலேபி, சிலேபிக் கெண்டை முதலானவை இம் மீனின் வேறுபெயர்களாகும்.  
திலாப்பியா ஆப்பிரிக்கக் கண்டத்திலிருந்து உலகெங்கும் கொண்டு செல்லப் பட்ட உயிரினமாகும். ஆப்பிரிக்க பழங்குடிகள் ஒன்றில் மீன் என்பதற்கு 'தில்' என்ற ஒலிக்குறிப்பு இருந்ததாகவும், அதுவே திலாப்பியா என்ற சொல்லுக்கு மூலம் என்றும் அறிஞர்கள் கருதுகின்றனர்.
# திலாப்பியா

## தோற்றமும் பரவலும்

ஆப்பிரிக்காவில் 180 கோடி ஆண்டுகள் வயது கொண்ட உயிரினப் படிமங்களில் (fossil) திலாப்பியா கண்டுபிடிக்கப்பட்டுள்ளது. ஆப்பிரிக்கா, மற்றும் மத்திய கிழக்குப் பிரதேசங்களில் திலாப்பியா தோன்றி வாழ்ந்தது என்பது பரவலாக ஏற்றுக் கொள்ளப்பட்டுள்ளது.  
இருபதாம் நூற்றாண்டின் தொடக்கத்தில் மொசாம்பிகு திலாப்பியா என்னும் வகை இந்தேனேசியாவிற்கு கொண்டு செல்லப்பட்டது. அங்கிருந்து மலேசியாவிற்கும், இலங்கைக்கும், இந்தியாவிற்கும் கொண்டு செல்லப்பட்டது. இருபதாம் நூற்றாண்டின் மத்தியில் எகிப்தின் மன்னரால் நைல் திலாப்பியா ஜப்பானின் மன்னருக்கு அன்பளிப்பாக வழங்கப்பட்டது. அவற்றின் குஞ்சுகள் தாய்லாந்து மன்னருக்கு அன்பளிப்பாக வழங்கப்பட்டு, அவரது சித்ரலாதா அரண்மனைக் குளத்தில் வளர்க்கப்பட்டன. இஸ்ரேலிலிருந்து ஆரியஸ் திலாப்பியா என்னும் வகை வட அமெரிக்காவிற்கும், ஐரோப்பாவிற்கும் கொண்டு செல்லப்பட்டது. காலப் போக்கில் தென் அமெரிக்காவிற்கும் எடுத்துச் செல்லப்பட்டது. ஆசியாவிலிருந்து ஆஸ்திரேலியாவில் அறிமுகப்படுத்தப்பட்டது. இப்படி திலாப்பியா உலகெங்கும் பரவியது.
# திலாப்பியா

## குடும்ப விபரம்

சிக்கிலிட்டுகள் (Cichlids) என்று வழங்கப்படும் குடும்பத்தைச் சேர்ந்த மீனினம்தான் திலாப்பியா. ஒடுங்கிய உடல்வாகும், முட்டையிட்டுப் பொரித்த மீன்குஞ்சுகளை தாய் மீனோ, தந்தை மீனோ, அல்லது இரண்டுமோ இணைந்து கவனத்துடன் காப்பதும் இக் குடும்பத்தின் சிறப்பம்சங்களாகும்.  
உலகில் சுமார் 50 திலாப்பியா மீன் இனங்கள் (species) உள்ளன. அவற்றை மூன்று தொகுதிகளாக (genus) பிரிக்கலாம்:  
1. **ஓரியோக்ரோமிஸ் (*Oreochromis*) தொகுதி:** இந்தத் திலேப்பியா மீன்களில் தாய் மீன்கள் குஞ்சுகளைக் கவனித்துக் கொள்ளும். கருவுற்ற முட்டைகளை வாயில் வைத்து குஞ்சு பொரிக்க செய்து, பின்னர் குஞ்சுகளையும் வாயில் வைத்துக் காக்கும் (கோழிகள் செட்டைகளில் குஞ்சுகளைக் காப்பது போல).  
2. **சாராத்தெரடான் (*Sarotherodon*) தொகுதி:** இந்தத் திலேப்பியா மீன்களில் தந்தை மீன்கள் தனியாகவோ, அல்லது தாய் மீனுடன் சேர்ந்தோ குஞ்சுகளைக் கவனித்துக் கொள்ளும். கருவுற்ற முட்டைகளை வாயில் வைத்து குஞ்சு பொரிக்க செய்து, பின்னர் குஞ்சுகளையும் வாயில் வைத்துக் காக்கும்.  
3. **திலாப்பியா (*Tilapia*) தொகுதி:** இந்தத் திலேப்பியா மீன்கள் வாயில் முட்டைகளைப் பொரிப்பதில்லை. மாறாக, நீர்நிலையில் தரையில் சிறு பள்ளம் தோண்டி, அதில் முட்டைகளையிட்டு தமது மார்புத் துடுப்புகளினால் விசிறி குஞ்சு பொரிக்க வைக்கின்றன.  
மீன் வளர்ப்பில் ஓரியோக்ரோமிஸ் தொகுதியைச் சேர்ந்த திலாப்பியாக்களே பெரிதும் ஈடுபடுத்தப்பட்டுள்ளன. முதுகுச் செட்டையின் மேல் அமைந்த செம்மை மற்றும் நீல நிறம் இவற்றை அடையாளம் காட்டுகின்றன. இத் திலாப்பியாக்களில் முக்கியமானவை கீழ்க்கண்டவையாகும்:
# திலாப்பியா

## குடும்ப விபரம்

### ஓரியோக்ரோமிஸ் நைலோட்டிக்கஸ் (*Oreochromis niloticus*)

பொதுவான பெயர் - நைல் திலாப்பியா. இது இளங்கரிய நிறமும், சற்றே வெள்ளி நிறமும் கலந்த மீனாகும். நன்னீரில், வெப்ப நீரில் (28 டிகிரி சென்ட்டிக்ரேடுக்கு மேல்) வளர்க்கப்பட்டால் நைல் திலாப்பியா மற்ற இனங்களை விட விரைவாக வளரும்.
# திலாப்பியா

## குடும்ப விபரம்

### ஓரியோக்ரோமிஸ் ஆரியஸ் (*Oreochromis aureus*)

பொதுவான பெயர் - நீல திலாப்பியா. இதன் இளங்கரிய மற்றும் வெள்ளி நிறக் கலவையில், நீல நிறம் சற்று தூக்கி நிற்கும். இது மற்ற திலாப்பியாக்களைக் காட்டிலும் குளிரை அதிகமாகத் தாங்க வல்லது.  
இவற்றில் நைல் திலாப்பியா பெருமளவில் வளர்க்கப்படும் திலாப்பியா ஆகும். நீல திலாப்பியா x நைல் திலாப்பியா கலப்பினமும் பெருமளவில் வளர்க்கப்படுகிறது. இந்தியாவிலும், இலங்கையிலும் 1940களில் அறிமுகப்படுத்தப்பட்ட மொசாம்பிகு திலாப்பியா (*ஓரியோக்ரோமிஸ் மொசாம்பிகஸ், Oreochromis mossambicus*) உவர் நீரிலும், தரம் குறைந்த நீரிலும் வாழவும், வளரவும் வல்லது. ஆனால் இதன் அட்டைக் கரி நிறமும், மந்த வளர்ச்சியும் இது வளர்ப்பு மீனாக ஏற்றுக் கொள்ளப்பட தடையாகி விட்டன. ஆனால், மொசாம்பிகு திலாப்பியா சில முக்கியமான கலப்பினங்களுக்கு அடிப்படையாக விளங்குகிறது. குறிப்பாக, மொசாம்பிகு திலாப்பியா x நைல் திலாப்பியா மற்றும் மொசாம்பிகு திலாப்பியா x நீல திலேப்பியா கலப்பினங்களில் தானாகவே தோன்றிய சிவப்புத் தோல் கொண்ட சில மீன்களை தலைமுறை, தலைமுறையாக உள்கலப்பு (inbreeding) செய்து உருவாக்கப்பட்டதே செந்திலாப்பியா (red tilapia). இந்த செந்திலாப்பியாவும் பரவலாக வளர்க்கப்படும் இனமாகும்.
# திலாப்பியா

## சூழலியல் குறிப்புகள்

ஏற்கனவே குறிப்பிட்ட வண்ணம், திலாப்பியா நன்னீரிலும், உவர் நீரிலும் வாழக் கூடியது. நன்னீர்தான் அது இயற்கையாகவே காணப்படும் சூழல் என்பதால், உவர் நீரில், குறிப்பாக நீரின் உப்பின் அளவு 1.5% மேலாகும் போது, திலாப்பியா வாழப் பழக்குவிக்கப்பட வேண்டும். நன்னீரிலிருந்து மெது, மெதுவாக (பொதுவாக ஒரு நாளுக்கு 0.5% என்ற கணக்கில் உவர்ப்பை உயர்த்தி) 2.5-3.0% உப்பளவிற்கு (salinity) அதைக் கொண்டு செல்லலாம். கடல் நீரின் உப்பளவான 3.5%கும் கொண்டு செல்லலாம். ஆனால் பொதுவாகவே 3.0% உப்பளவிற்கு மேல் திலாப்பியாக்கள் நோய்வாய்ப்பட வாய்ப்புகளுண்டு. 1.5% உப்பளவிற்கு மேல் திலாப்பியா இனவிருத்தி செய்வதும் பாதிக்கப்படும்.  
திலாப்பியாவிற்கு 28-35 டிகிரி சென்டிகிரேட் வெம்மையாக உள்ள நீரே உவப்பானதாகும். 20 டிகிரிக்கு கீழ் இனவிருத்தி நடக்காது. 16 டிகிரிக்கு கீழ் வளர்ச்சி இருக்காது. 10 டிகிரியில் மரணம் சம்பவிக்க தொடங்கும்.  
காரத்தன்மை (alkalinity) கொண்ட நீரில் திலாப்பியா நன்கு வளரும். pH 7-9 இருப்பது விரும்பத்தக்கது.  
பல மீன்களை ஒப்பிடும் போது திலாப்பியா 2-3 ppm அளவிற்கு குறைந்த உயிர்வளி கொண்ட நீரிலும் வாழும். ஆனால் நெடுநேரம் குறைந்த உயிர்வளி கொண்ட நீரில் வாழ்ந்தால், அதன் வளர்ச்சி பாதிக்கப்படும். நோய்த் தாக்குதலுக்கும் உள்ளாகலாம்.  
திலாப்பியா நீர் ஒடாமல் தேக்கமாக உள்ள நீர்நிலைகளை விரும்புகிறது. நீர்த் தேக்கங்கள், ஏரிகள், குளங்கள், குட்டைகளிலும் திலாப்பியாவைக் காணலாம். நீரோட்டம் குறைவாக உள்ள ஆற்றின் பகுதிகளிலும், வாய்க்கால்களிலும் காணலாம்.  
திலாப்பியா குஞ்சுப் பருவத்தில் நீரிலுள்ள நுண்ணுயிர் மிதவை விலங்குகளை (zooplankton) விருப்பமுடன் உண்ணுகிறது. வளர, வளர நுண்ணுயிர் மிதவைத் தாவரங்கள் (phytoplankton), பாசிகள் (algae), நீரினடியில் மட்கும் தாவரப் பொருட்கள் (detritus), அவற்றுடன் ஒட்டியுள்ள நுண்ணுயிர்கள் (bacteria), சிறு புழு, பூச்சிகள் போன்றவற்றை உண்ணுகிறது.
# திலாப்பியா

## வாழ்க்கைக் குறிப்புகள்

திலாப்பியா விரைவிலேயே பருவமடைந்து விடும் மீன் வகையாகும். சுமார் 30-40 கிராம் எடையை எட்டும் போதே பருவமடைந்து விடும். உடனடியாக இனப் பெருக்கத்தில் ஈடுபடும். தகுந்த தட்பவெப்பம் நிலவினால் பெண் திலாப்பியா பருவமடைந்த பிறகு ஆண்டொன்றுக்கு 8-12 தடவை முட்டையிடும். ஒவ்வொரு முறையும் 1000 முதல் 2000 முட்டைகளை இடும். பல மீன் வகைகளை ஒப்பிடும் போது இந்த எண்ணிக்கை குறைவே என்பது குறிப்பிடத்தக்கது. ஒரே சமயத்தில் பத்திருபது இலட்சம் முட்டைகளை இடும் மீன்களும் உள்ளன. ஆனால், அப்படிப்பட்ட மீன்கள் ஆண்டிற்கு ஒரு முறையோ, அல்லது இரு முறையோதான் இனவிருத்தி செய்யும். முட்டைகளும் அளவில் சுமார் 1 மில்லி மீட்டரோ அதற்கு குறையாகவோ இருக்கும். திலாப்பியா முட்டையோ 3-4 மி.மீ இருக்கும். பொரித்து வரும் குஞ்சுகளும் பெரிதாக இருக்கும். பெற்றோர் மீன்களால் அவை நன்கு கவனிக்கப்படுவதால், அவற்றில் பெரும்பான்மை உயிர் தப்பி பெரிய மீன்களாகும். அதிக எண்ணிக்கையில் முட்டையிடும் மற்ற மீனினங்கள் பொதுவாக குஞ்சு பொரிப்பதையோ, குஞ்சு வளர்ச்சியையோ பொருட்படுத்துவதில்லை. எனவே சில குஞ்சுகளே உயிர் தப்பி பெரிய மீன்களாகும்.  
திலாப்பியாவில் ஆண் பெண்ணைக் காட்டிலும் பெரிதான அளவில் வளரும். பருவமடைந்த பிறகு இந்த மாற்றம் நடக்கும்.